b'\n_START_ARTICLE_\nJames Hunt\n_START_SECTION_\n\xc5\xbdivljenjepis\n_START_PARAGRAPH_\nJames Simon Wallis Hunt, bolj znan kot James Hunt, je pokojni dirka\xc4\x8d Formule 1, svetovni prvak v sezoni 1976, ko je v svoji prvi sezoni za McLaren z odli\xc4\x8dnim zaklju\xc4\x8dkom (pet zmag od \xc5\xa1estih na zadnjih devetih dirkah) le za to\xc4\x8dko premagal dirka\xc4\x8da Ferrarija, Nikija Laudo. Pred zanjo dirko za Veliko nagrado Japonske je imel Lauda prednost, toda v zelo slabih vremenskih pogojih Lauda ni \xc5\xbeelel tvegati \xc5\xa1e ene nesre\xc4\x8de (na Veliki nagradi Nem\xc4\x8dije je do\xc5\xbeivel hudo nesre\xc4\x8do zaradi katere je izpustil dve dirki, lahko pa bi se kon\xc4\x8dalo se precej huje) in \xc5\xbee v prvem krogu parkiral v boksih ter tako oddal naslov Huntu brez boja._NEWLINE_Kmalu po upokojitvi po sezoni 1979 se je pridru\xc5\xbeil komentatorski ekipi v angle\xc5\xa1kem BBCju kot strokovni komentator, kjer sta dolga leta z Murrayjem Walkerjem tvorila odli\xc4\x8den komentatorski par za dirke Formule 1, vse do Huntove smrti leta 1993 zaradi sr\xc4\x8dnega napada.'